Лодзьскі політэхнічны ўніверсітэт

Лодзьскі політэхнічны ўніверсітэт () — польская дзяржаўная вышэйшая навучальная ўстанова тэхнічнага профілю са статусам універсітэта, якая знаходзіцца ў Лодзі.

 Гісторыя 
Заснаваны 24 мая 1945 года. Спачатку меў тры факультэты: механічны, электрычны, хімічны, а таксама тэкстыльнае аддзяленне. На першы курс у гэты год прынялі 525 студэнтаў, а на вышэйшыя курсы - 458 студэнтаў. Ва універсітэце было 33 кафедры, на якіх працавалі 33 прафесара, 15 дацэнтаў і 53 асістэнта.

У 1976 годзе Лодзьскі політэхнічны інстытут быў узнагароджаны ордэнам Сцяга працы І ступеня.

У рэйтынгу вышэйшых навучальных устаноў 2020 года Лодзьскі політэхнічны ўніверсітэт заняў чацвёртае месца сярод тэхнічных універсітэтаў у Польшчы.

 Факультэты 
 Механічны
 Электратэхнікі, электронікі, інфарматыкі і аўтаматыкі
 Хімічны
 Матэрыялазнаўства і тэкстыльнага дызайну
 Біятэхналогій і навук аб харчаванні
 Тэхнічнай фізікі, інфарматыкі і прыкладной матэматыкі
 Упраўлення і інжынерыі вытворчасці
 Працэснай інжынерыі і аховы навакольнага асяроддзя

 Спасылкі 

 Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Лодзь
Катэгорыя:1945 год у Польшчы
Катэгорыя:Універсітэты Польшчы